《巡按贺御史言事待罪次韵四首 其三》
明代·周瑛

圣祖功勋大，多方奠两仪。谁云全盛世，乃是讳言时。

笔短谋猷远，坐孤更漏移。臣非爱多事，法祖以为期。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。